ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ

ᱪᱟᱱᱫᱽᱨᱟ ᱥᱮᱮᱠᱷᱟᱨ ᱵᱷᱮᱝᱠᱮᱴᱟ ᱨᱟᱢᱟᱱ (ᱟᱥᱟᱢᱤᱥᱺ চন্দ্ৰশেখৰ ভেঙ্কটৰমণ; ᱤᱝᱨᱟᱹᱡᱤᱺ Chandrasekhara Venkata Raman) (᱑᱘᱘᱘ᱼ᱑᱙᱗᱐) ᱫᱚ ᱢᱤᱫᱴᱮᱱ ᱥᱤᱧᱚᱛᱤᱭᱟᱹ ᱥᱟᱢᱬᱮᱥᱤᱭᱟᱹᱭ ᱛᱟᱦᱮᱸᱠᱟᱱᱟ᱾ ᱥᱤᱧᱚᱛ ᱫᱤᱥᱚᱢ ᱛᱮ ᱱᱚᱵᱮᱞ ᱥᱤᱨᱯᱟᱹ ᱨᱮᱭᱟᱜ ᱢᱟᱱᱚᱛ ᱟᱹᱜᱩ ᱠᱚ ᱢᱩᱫᱽ ᱨᱮ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ ᱦᱚᱸ ᱢᱤᱫᱴᱮᱱᱮ ᱛᱟᱦᱮᱸᱠᱟᱱᱟ᱾ ᱮᱥᱤᱭᱟ ᱢᱟᱨᱟᱝ ᱫᱤᱥᱚᱢ ᱵᱷᱤᱛᱨᱤ ᱨᱮ ᱑᱙᱓᱐ ᱥᱮᱨᱢᱟ ᱨᱮ ᱥᱟᱬᱮᱥ ᱥᱟᱛᱷᱟᱢ ᱨᱮ ᱱᱚᱵᱮᱞ ᱥᱤᱨᱯᱟᱹ ᱦᱟᱢᱮᱴ ᱞᱮᱫ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱱᱟᱢ ᱜᱮᱭᱮ ᱛᱟᱦᱮᱸᱠᱟᱱᱟ ᱯᱟᱹᱦᱤᱞ ᱦᱚᱲ᱾ ᱱᱤᱭᱟᱹ ᱫᱚ ᱢᱤᱫᱴᱮᱱ ᱠᱷᱟᱥ ᱥᱟᱬᱮᱥᱤᱭᱟᱹ ᱞᱮᱠᱟ ᱛᱮ ᱥᱤᱧᱚᱛ ᱥᱚᱨᱠᱟᱨ ᱫᱚ ᱑᱙᱕᱔ ᱥᱮᱨᱢᱟ ᱨᱮ ᱵᱷᱟᱨᱚᱛ ᱨᱚᱛᱱᱚ ᱥᱤᱨᱯᱟᱹ ᱪᱟᱞ ᱠᱟᱛᱮᱭᱮ ᱢᱟᱱᱚᱛ ᱞᱮᱫᱮᱭᱟ᱾ ᱩᱱᱤ ᱫᱚ ᱥᱤᱚᱧᱛ ᱥᱚᱨᱠᱟᱨᱟᱜ ᱰᱤᱯᱩᱴᱤ ᱮᱠᱟᱣᱩᱱᱴᱮᱴ ᱜᱮᱱᱮᱨᱟᱞ ᱦᱩᱫᱟᱹ ᱨᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱯᱮᱨᱤᱥ, ᱨᱟᱥᱤᱭᱟ, ᱦᱟᱨᱮᱝᱜᱤ ᱟᱠᱟᱫᱮᱢᱤ ᱚᱯᱷ ᱥᱟᱭᱤᱱᱥ ᱮᱢᱟᱱ ᱟᱠᱷᱲᱟ ᱠᱚᱨᱮ ᱩᱱᱤ ᱫᱚ ᱨᱟᱹᱥᱤᱭᱟᱹ ᱠᱚ ᱫᱚᱦᱚ ᱞᱮᱫᱮ ᱥᱟᱶ ᱥᱟᱶᱛᱮ ᱤᱭᱩᱨᱳᱯ ᱟᱨ ᱟᱭᱢᱟ ᱥᱤᱧᱚᱛᱤᱭᱟᱹ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱚᱨᱮ ᱠᱷᱚᱱ ᱩᱱᱤ ᱰᱳ ᱰᱚᱠᱴᱚᱨᱮᱴ ᱰᱤᱜᱽᱨᱤ ᱛᱮᱠᱚ ᱢᱟᱱᱚᱛ ᱞᱮᱫᱮᱭᱟ ᱾
ᱡᱟᱱᱟᱢ ᱟᱨ ᱥᱮᱪᱮᱫ
ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱢᱟᱱ ᱫᱚ ᱑᱙᱙᱙ ᱥᱮᱨᱢᱟ ᱨᱮᱭᱟᱜ ᱗ ᱱᱚᱵᱷᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜᱼᱮ ᱡᱟᱱᱟᱢ ᱞᱮᱱᱟ ᱪᱮᱱᱱᱟᱭ ᱨᱮᱭᱟᱜ ᱛᱨᱤᱥᱤᱱᱱᱟ ᱯᱚᱞᱞᱤ ᱥᱩᱨ ᱨᱮᱭᱟᱜ ᱛᱷᱤᱨᱩᱵᱷᱟᱱᱟ ᱤᱠᱚᱠᱮᱵᱷᱥᱟᱞ ᱟᱹᱛᱩ ᱨᱮ᱾ ᱩᱠᱩ ᱫᱚ ᱤᱨᱟᱹᱞ ᱵᱚᱭᱦᱟ ᱠᱚ ᱢᱩᱫᱽ ᱨᱮ ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱟᱴᱟ ᱨᱟᱢᱟᱱ ᱫᱚ ᱛᱟᱞᱟᱭᱤᱡᱼᱮ ᱛᱟᱦᱮᱸᱠᱟᱱᱟ᱾ ᱯᱨᱟᱭᱢᱟᱨᱤ ᱥᱮᱪᱮᱫ ᱫᱚ ᱣᱟᱞᱴᱟᱭᱟᱨ ᱠᱷᱚᱱᱮ ᱦᱟᱢᱮᱴ ᱞᱮᱫᱟ᱾ ᱑᱑ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱫᱚ ᱢᱮᱴᱨᱤᱠ ᱵᱮᱱᱤᱰᱮ ᱯᱟᱥ ᱞᱮᱫᱟ ᱟᱨ ᱑᱙᱐᱑ ᱥᱮᱨᱢᱟ ᱨᱮ ᱣᱟᱞᱴᱟᱨ ᱠᱷᱚᱱ ᱜᱮ ᱟᱭᱹᱮᱹ ᱱᱵᱤᱱᱤᱰᱮ  ᱯᱟᱥ ᱞᱮᱫᱟ᱾ ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱢᱟᱫᱽᱨᱟᱥ ᱨᱮᱭᱟᱜ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ ᱨᱮᱭᱮ ᱮᱰᱢᱤᱥᱚᱱ ᱞᱮᱱᱟ᱾ ᱤᱱᱟᱹ ᱴᱟᱭᱚᱢ ᱑᱕ ᱥᱮᱨᱢᱟ ᱩᱢᱮᱨ ᱨᱮᱜᱮ ᱥᱱᱟᱛᱚᱠ ᱟᱨᱨ ᱑᱘ ᱥᱮᱨᱨᱢᱟ ᱩᱢᱮᱨ ᱨᱮᱜᱮ ᱢᱟᱫᱽᱨᱟᱥ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱦᱚᱱ ᱥᱱᱟᱛᱚᱠᱛᱚᱨ ᱵᱤᱱᱤᱰᱮ ᱯᱟᱥ ᱞᱮᱫᱟ᱾
ᱠᱟᱹᱢᱤ ᱡᱤᱭᱚᱱ
ᱪᱟᱱᱫᱽᱨᱟ ᱥᱮᱠᱦᱟᱨ ᱵᱷᱮᱝᱠᱟᱴ ᱨᱟᱱᱢᱟᱱ ᱫᱚ ᱑᱙᱐᱗ ᱥᱮᱨᱢᱟ ᱠᱷᱚᱱ ᱑᱙᱑᱗ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱫᱚ ᱪᱟᱹᱠᱨᱤ ᱨᱮᱩᱟᱜ ᱫᱟᱹᱠᱤᱠ ᱨᱮ ᱨᱮᱝᱜᱩᱱ ᱟᱨ ᱱᱟᱜᱽᱯᱩᱨ ᱨᱮᱭᱮ ᱛᱟᱦᱮᱸᱠᱟᱱᱟ᱾ ᱑᱙᱑᱗ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱟᱹᱣᱰᱤ ᱰᱤᱯᱟᱹᱴ ᱨᱮᱭᱟᱜ ᱪᱟᱹᱠᱨᱤ ᱫᱚ ᱵᱟᱹᱜᱤᱭᱟᱫᱟ᱾ ᱚᱱᱟ ᱚᱠᱛᱮ ᱨᱮ ᱩᱱᱤ ᱫᱚ ᱠᱚᱞᱤᱠᱟᱛᱟ ᱥᱟᱭᱤᱱᱥ ᱠᱚᱞᱮᱡᱽ ᱨᱮ ᱯᱨᱚᱯᱷᱮᱥᱟᱨ ᱶᱞᱮᱠᱟ ᱛᱮ ᱠᱟᱹᱢᱤ ᱮᱛᱚᱦᱚᱵ ᱞᱮᱰᱟ᱾  ᱵᱦᱟᱭᱚᱱ ᱪᱮᱛᱟᱱ ᱨᱮ ᱦᱟᱦᱟᱲᱟ ᱠᱷᱚᱱᱫᱽᱨᱚᱝ ᱧᱮᱞ ᱠᱟᱛᱮ ᱟᱥᱩᱛᱚᱥ ᱢᱩᱠᱷᱟᱨᱡᱤ ᱫᱚ  ᱨᱟᱢᱟᱱᱱ ᱯᱟᱹᱨᱤᱥ ᱮᱢᱟᱫᱮ ᱛᱟᱦᱮᱸᱠᱟᱱᱟ᱾ ᱯᱨᱚᱯᱷᱮᱥᱟᱨ ᱦᱩᱫᱟᱹ ᱨᱮ ᱛᱟᱦᱮᱱ ᱚᱠᱛᱮ ᱜᱮ ᱩᱱᱤ ᱫᱚᱭ ᱜᱚᱵᱮᱥᱚᱱᱟ ᱤᱫᱤ ᱠᱮᱫᱟ ᱢᱤᱫᱴᱮᱱ ᱛᱟᱭᱚᱢ ᱟᱨ ᱢᱤᱫᱴᱮᱱ ᱦᱟᱦᱟᱲᱟ ᱠᱷᱚᱱᱫᱽᱨᱚᱝᱮ ᱩᱫᱩᱜ ᱤᱫᱤ ᱠᱮᱫᱮᱟ᱾
ᱜᱩᱨ
ᱪᱟᱱᱫᱽᱨᱟ ᱥᱮᱠᱷᱟᱨ ᱵᱷᱮᱝᱠᱮᱴ ᱨᱟᱢᱟᱱ ᱫᱚ ᱑᱙᱗᱐ ᱥᱮᱨᱢᱟ ᱨᱮᱭᱟᱜ ᱒᱑ ᱢᱟᱹᱷᱤᱛ ᱦᱤᱞᱚᱜ ᱵᱮᱝᱜᱽᱞᱚᱨ ᱨᱮ ᱱᱚᱣᱟ ᱫᱷᱩᱲᱤ ᱫᱷᱟᱹᱨᱛᱤᱭᱮ ᱵᱟᱹᱜᱤᱭᱟᱫᱟ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱟᱬᱮᱥᱤᱭᱟᱹ
ᱛᱷᱚᱠ:ᱱᱚᱵᱮᱞ ᱥᱤᱨᱟᱹ